Subject: RE: Eelteavitus. Suur-Sõjamäe tn sulgemine seoses Rail Baltica terminali ehitustöödega
From: Kristjan Üksvärav<[email-masked]>
To: "[email-masked]" <[email-masked]>
Cc: "[email-masked]" <[email-masked]>, "[email-masked]" <[email-masked]>, Tarmo Kahem <[email-masked]>, Meelis Tartu <[email-masked]>, "[email-masked]" <[email-masked]>
Date: Mon, 27 Jan 2025 07:58:29 +0000

Tere

Arvestades asjaolu, et Peterburi teel linnasisenev suund jääb ainult ühistranspordile ning kinnistutele ligipääsuks, suunatakse Peterburi tee linnasisenev suund osaliselt Suur-Sõjamäe tänavale. Seetõttu ei saa Suur-Sõjamäe tänava liiklust suunata Peterburi teele. Enne laulupidu mitte alustada Suur-Sõjamäe tänava sulgemisega. Suur-Sõjamäe tn liikluse osaliseks ümbersuunamiseks tuleb pigem kasutusele võtta Tallinna ringtee. Oleme hetkel arvestanud, et osa Peterburi tee liiklust suunatakse Tallinna ringtee kaudu (Mustamäele, Nõmme, Haaberstisse suunduv liiklus). Põhja-Tallinna suunaline liiklus mööda J. Smuuli teed Narva maantee ja Reidi tee kaudu. Peterburi tee ja Suur-Sõjamäe tn ajutised liikluskorralduse skeemid peavad olema üksteisega kooskõlas.

Edastan teadmiseks Tarmole (ajutine liikluskorraldus), Meelisele (ajutine ühistranspordi ümbersuunamine) ja riigi Transpordiametile (palun edastada vastutavale ametnikule teadmiseks).

Lugupidamisega
Kristjan Üksvärav

liikluse peaspetsialist
liikluskorralduse osakond
640 4900

[Tallinna_Transpordiamet_logo_RGB_web_allkiri]

From: Peterson, Andres <[email-masked]>
Sent: Friday, January 24, 2025 8:55 AM
To: Kristjan Üksvärav <[email-masked]>
Cc: Janno Oja <[email-masked]>; Ivo Roosmann <[email-masked]>
Subject: Eelteavitus. Suur-Sõjamäe tn sulgemine seoses Rail Baltica terminali ehitustöödega

Tere!

Seoses Rail Baltica reisiterminali, maa-aluse osa betooni ja trasside, ehitustööde jõudmisega järgmisesse etappi, teavitame rakenduvast ajutise liikluskorralduse muudatusest Suur-Sõjamäe tn-l.
Mõjutatud piirkond Suur-Sõjamäe tn alates Tartu mnt-st kuni Ääsi tn-ni ja Ülemiste kvartal.
Sulgemise etapid ja perioodid:

  1.  I etapp orienteeruvalt 1.07.2025 suletud parempoolne linna sisenev sõidurada alates Lõõtsa tn-st
  2.  II etapp orienteeruvalt 2.09.2025 kuni 30.11.2026 Suur-Sõjamäe tn-l avatud üks sõidurada suunaga linnast välja:

  1.  Lõõtsa-Ääsi tn vahelisel lõigul 1+1 linnast väljuval suunal
  2.  Ülemiste keskuse parkimismaja ja Jazz pesula sissesõidust kuni Lõõtsa tn ristmikuni avatud üks sõidurada linnast väljuval suunal.
  3.  Ülemiste keskuse parkimismaja sissesõit kuni Ülemiste keskuse avaparkla sissesõit 1+1 linnast väljuval suunal.
  4.  Soovitatav ümbersõit läbivale liiklusele Peterburi tee kaudu.
  5.  Ühistranspordi ja kohaliku liikleja läbipääs marsruudil; Suur-Sõjamäe tn (linnast väljuv suund 1 sõidurada)-Lõõtsa tn-Keevise tn- Lennujaama tee. Mõjutatud bussiliinid 7, 13, 15, 45, 49, 103.

Rail Baltica terminali ehitus on jagatud erinevate töövõtjate vahel etappideks. Töömaa üleandmise nihkumine, varasemaks/hilisemaks, tellija poolt võib kaasa tuua muudatusi planeeritava ajutise liikluskorralduse algus ja lõpu aegades. Hetkel on Tellija poolt meile ette antud hiliseim võimalik tööde algus 1.07.2025, millisest oleme hetkel parima teadmise juures lähtunud.

Manusesse lisatud töömaa plaan ja lõiked kus kajastatud ehitussüvendi alune ala. Niivõrd ulatuslik sulgemine on möödapääsmatu kuna terminali teine etapp rajatakse vahetult töötava raudtee ja Suur-Sõjamäe tn vahele. Ehitussüvend algab linna siseneva parempoolse sõiduraja keskelt. Betooni pumbad, kraanad paiknevad Suur-Sõjamäe tn-l, samuti peame kasutama Suur-Sõjamäe tn-t raketiste montaažiks/demontaažiks ja armeerimise ettevalmistamiseks.

Manuses ka esialgne põhimõtteline ajutise liikluskorralduse lahendus. Täpsemad skeemid koostaksime juba peale Teie poolt laekuvaid kommentaare/ettepanekuid.
Ilmselt on mõistlik saada kokku ja planeeritav sulgemine läbi arutada kui olete edastatud plaaniga tutvunud.

Tagasisidest ette tänades.

Lugupidamisega

[Pilt, millel on kujutatud Font, Graafika, ring, sümbol  Kirjeldus on genereeritud automaatselt]<https://merko.ee/>

ANDRES PETERSON
Objektijuht
+372 5680 5240 · [email-masked]<mailto:[email-masked]>
AS Merko Ehitus Eesti · Järvevana tee 9g, Tallinn

---
Kiri on saadetud väljastpoolt valitsemisala.  Ärge avage kirjaga kaasa tulnud linke või manuseid enne, kui olete saatja õigsuses ja sisu turvalisuses kindel.